burgasdotpro/wikipedia huggingface dataset:
Očovské louky

Očovské louky je prírodná pamiatka ev. č. 1492, nachádzajúca sa v okrese Hodonín, na východnom okraji mesta Hodonín medzi obytnou zástavbou a "Očovským lesom". Cez prírodnú pamiatku prechádzajú dve vedenia vysokého napätia. Patrí pod správu AOPK Brno.
Ochrana.
Predmetom ochrany sú vlhké ostricové lúky s radom vzácnych druhov rastlín i živočíchov, a to predovšetkým vtáctva. Nepriaznivé zásahy na okolitých pozemkoch, ako napr. formou meliorácie, viedli k zmene prírodných podmienok v lokalite, spôsobené najmä kolísaním a celkovým poklesom hladiny spodnej vody. Lúky preto už nie sú toľko podmáčané, čo spôsobuje zmenu druhovej skladby a vytláčanie pôvodného vodomilného rastlinstva suchomilným.
Pôvodné druhy ako mlieč močiarny "(Sonchus palustris)", púpava močiarna "(Taraxacum limosum)" tak postupne vymierajú. Stále sa tu ale vyskytujú niektoré druhy obojživelníkov, ako napr. kunka červenobruchá "(Bombina bombina)", ropucha bradavičnatá "(Bufo bufo)", či ropucha zelená "(Bufo viridis)".
Kónstantinos Manasses

Kónstantinos Manasses alebo Konštantín Manasses (*okolo 1115/1130, Konštantínopol† asi 1187, Nafpaktos) bol byzantský spisovateľ, historik a diplomat. Svoj život prežil na dvore byzantského cisára Manuela I. Ku koncu života bol ustanovený metropolitom v Nafpakte (na kresťanskom Západe neskôr známe ako Lepanto). 
Napísal veršovanú kroniku zachytávajúcu dejiny sveta od jeho stvorenia po koniec vlády byzantského cisára Nikefora III.
Dielo.
Cestopis opisujúci autorovo putovanie do Jeruzalema v roku 1160 v rámci cisárskej diplomatickej misie. Obsahuje viacero zážitkov a komentárov.
Ľúbostný veršovaný román založený na antickej predlohe, zachoval sa len v zlomkoch. Písaný je päťnásťslabičným jambom, t. j. veršom ľudovej poézie.
Svetová kronika popisujúca historické udalosti do nástupu Komnénovcov na byzantský trón v roku 1081. Dielo je napísané veršovanou formou, skladá sa z 6733 päťnásťslabičných jambových veršov a vyznačuje sa najmä vysoko umeleckým rétorickým štýlom. Kronika vznikla na popud švagrinej Manuela I., princeznej Ireny. Dielo je pomerne hodnoverné, favorizuje ale byzantskú dvorskú aristokraciu (odsudzuje meštiansky orientovaného Nikefora III.) a nachádza sa v ňom aj niekoľko zidealizovaných pasáží (Zóé a Michal IV.). Dielo sa tešilo veľkej obľube a vyšla i jeho prozaická verzia, a neskôr aj pokračovanie. V 14. storočí bolo dielo v Bulharsku preložené do slovanského jazyka a doplnené o miestne dejiny.
Špecifický objem

Špecifický objem (iný názov merný objem) je intenzívna stavová veličina. Udáva objem, ktorý pri daných podmienkach zaberie definované množstvo látky. Označuje sa formula_1 a jeho jednotkou je m3.kg−1. Špecifický objem objem je recipročnou veličinou k hustote.
kde:
Použitie.
V termodynamike, vo vzťahoch opisujúcich stav látky a v termodynamických tabuľkách sa dáva prednosť používaniu špecifického objemu pred hustotou. Špecifický objem je tiež nezávislá premenná v p-v diagramoch.
Mori Ranmaru

Mori Ranmaru (森 蘭丸, * 1565† 21. jún 1582), známy tiež ako Mori Naritoši (森 成利), bol synom Moriho Jošinariho z provincie Mino. Mal piatich bratov a bol členom klanu Mori, potomkov klanovej línie Seiwa Gendži.
Biografia.
Už od skorého veku bol služobník a strážca daimjá Odu Nobunagu. Známy svojim talentom, lojalitou a nezvyčajnou krásou, bol Ranmaru menovaný práve na tento dôležitý post. V Ómi dostal 500 koku a po smrti Takedu Kacujoriho, bol na zámku Iwamura ocenený 50 000 koku. Ranmaru a jeho mladší bratia zahynuli pri obrane Odu Nobunagu počas incidentu Honnó-dži. Jeho odvaha a odhodlanosť je často spomínaná skrz japonskou históriou, najmä však v období Edo kvôli jeho rozhodnutiu spáchať seppuku a nasledovať Nobunagovu smrť.
Ich vzťah je príkladom tradície nanšoku – intímneho vzťahu – a je často obdivovaný kvôli svojej intenzite. V nanšoku literatúre obdobia Edo bolo chápané, že Odu a Moriho spájal sexuálny vzťah, ktorý bol na tú dobu bežný.
Punč

Punč je názov pre široké spektrum nápojov, či už nealkoholických či alkoholických, ktoré väčšinou obsahujú ovocie alebo ovocnú šťavu. Pochádza z Indie, odkiaľ bol v 17. storočí dovezený do Anglicka a ďalej sa potom rozšíril do ďalších krajín. Na večierkoch a oslavách sa často podáva v širokých nádobách, „bowloch“, v strednej Európe je veľmi populárny počas vianočných sviatkov.
História.
Slovo punč má pôvod v hindskom výraze "pánč" (), pretože pôvodne sa zhotovoval z piatich prísad: z alkoholu, cukru, citrónu, vody a čaju alebo korenia.
Z Indie sa do Anglicka dostal vďaka námorníkom a zamestnancom Britskej Východoindickej spoločnosti na začiatku 17. storočia, a odtiaľ putoval do ďalších európskych krajín. Pokiaľ sa podáva v spoločnosti, býva zvykom, že obsahuje menšie množstvo alkoholu ako klasické koktaily. Termín „punč“ je po prvýkrát v britských listinách zanesený v roku 1632, kedy bola väčšina punčov zhotovovaná z vína alebo brandy, avšak okolo roku 1655 sa začal používať jamajský rum a zrodil sa punč, aký ho poznáme dnes.
Druhy punču.
V súčasnosti výrobcovia punču dodávajú na trh množstvo druhov „ovocných punčov“, čo sú väčšinou na červeno zafarbené nápoje. Navzdory názvu však väčšina z nich obsahuje len malé množstvo ovocnej šťavy a hlavnými prísadami sú cukor, kyselina citrónová a umelé dochucovadlá. Nealkoholické varianty, ktoré sa prevažne podávajú deťom alebo abstinentom, obsahujú zmes ovocných nápojov ako sú džúsy, voda, čaj a sladidlá, napríklad cukor alebo med. Ďalšie druhy punču môžu obsahovať víno, gin alebo iné liehoviny. Veľké množstvo punčov sa vyrába s prídavkom rumu. Niekedy sa úplne vypustí voda a alkohol sa pridá až do obsahu 30 % alebo viac.
Punč v ďalších krajinách.
Na Slovensku a v Česku sa do punču z červeného či bieleho vína, ktorý sa väčšinou pripravuje či kupuje na Vianoce, pridáva trochu rumu a cukru, plátky pomaranču alebo citrónu, hrozienok, orieškov a škorice s badiánom. Nie je menej populárny ako varené víno a na predvianočných trhoch je môže ochutnať množstvo rôznych druhov punču, vrátane nealkoholických.
V Karibiku a krajinách v Pacifiku a Indickom oceáne býva punč aperitívom. 
V Kórei je tradičným punčom "sudžeonggwa" vyrábaná zo sušeného kaki, škorice a zázvoru. 
V Mexiku sa podáva "agua loca" (slov. "bláznivá voda"), čo je veľmi sladký punč pripravovaný z fermentovanej cukrovej trstiny, mezcalu alebo tequily zmiešanej s "aguas frescas" (sladený nealkoholický nápoj z ovocia, obilnín a vody). 
V Nemecku sa punčom (nem. "Punsch") nazýva zmes niekoľkých ovocných štiav s prídavkom vína alebo liehoviny a nesmie pri tradičných nemeckých vianočných oslavách chýbať. „Feuerzangenbowle“ je punč z červeného vína a horiaceho rumu, ktorým sa polieva Zuckerhut ("cukrový klobúk"), veľká homoľa cukru umiestnená vo tzv. „Feuerzange“.
Michaél Glykas

Michaél Glykas (iné prepisy: Michael Glykas, Michail Glykas; gr.: Μιχαὴλ Γλυκᾶς; * asi 1118, Korfu† asi 1204, Konštantínopol) bol byzantský spisovateľ, historik, teológ a astronóm. Pracoval ako úradník (grammatikos), pre cisára Manuela I. Asi pre účasť na sprisahaní Theodóra Stypeiótesa, alebo pre kritiku cisára, mal byť čiastočne oslepený a dočasne (minimálne do roku 1164) uväznený. Cisára z väzenia poprosil o milosť básňou, a aj v neskoršom období cisárovi dedikoval viacero svojich diel. Písal aj teologické a exegetické práce, pre svoje názory na transsubstanciáciu sa dostal do konfliktu s cirkevnými hodnostármi. Jeho hlavným dielom bola jeho svetová kronika "Biblos chroniké". Niekedy býva stotožňovaný s autorom menom Michaél Sikidites (iné prepisy: Michaél Sikidités, Michael Sikidites, Michail Sikiditis; gr. Μιχαὴλ Σικιδίτης).
Dielo.
Svetová kronika vytvorená ako vzdelávací materiál pre mládež. Dielo nadväzuje na tzv. mníšske kroniky, ktorých úlohou bolo poskytnutie vzdelania širšiemu ľudu, nevyhýba sa preto moralizovaniu. Dielo obsahuje historické udalosti do roku 1118, jej historická hodnota avšak nie je veľká. Zameriava sa v nej skôr na opisy prírodných javov a teologické úvahy. Využíva rozličné metafory, či paraboly, v ktorých často vychádza z antického anonymného diela "Fysiologos" (Prírodovedec). Negatívne sa stavia voči Komnénovcom a najmä voči Alexiovi I.. Negatívne sa stavia proti antickmu učeniu, i proti ananké - historickému determinizmu.
Báseň pri príležitosti byzantského víťazstva nad Uhorskom v roku 1164, bola napísaná vo vysokom jazykovom štýle.
Prvá zbierka ľudových prísloví v Byzancii.
Báseň vznikla niekedy v roku 1159 vo väzení Numera, patrí do parainetickej (prosebnej) lyrickej literatúry. V 581 veršovom diele sa miesia klasické a ľudové prvky. Ľudový jazyk autor využíva najmä pri slovách, ktoré hovorí sám.
Grammatikos

Grammatikos (gr. γραμματικός) bol titul využívaný v Byzantskej ríši. Pôvodne šlo o označenie učenca, či učiteľa na druhom vyučovacom stupni, neskôr výraz získal podobný význam ako pisár, notár alebo sekretár. Podľa niektorých názorov pojem počas vlády Komnénovcov nahradil termín asekretis. Slovo bolo využívané aj ako prezývka, mimo iné aj konštatinopolskými patriarchami (Ján VII., Nikolaos III.)
Federálna komisia pre komunikáciu

Federálna komisia pre komunikáciu (angl. "Federal Communications Commission" FCC) je nezávislá agentúra vlády Spojených štátov vytvorená štatútom (47 U.S.C. §151 a 47 U.S.C. § 154) na reguláciu medzištátnej (USA) komunikácie prostredníctvom rádia, televízie, drôtu, satelitu a kábla. FCC si zachováva jurisdikciu v oblasti širokopásmového prístupu, spravodlivej hospodárskej súťaže, využívania rádiových frekvencií, zodpovednosti médií, verejnej bezpečnosti a vnútornej bezpečnosti.
FCC bola založená zákonom o komunikáciách z roku 1934, aby nahradila funkcie rádiovej regulácie Federálnej rozhlasovej komisie. FCC prevzala nariadenie o drôtovej komunikácii od Interstate Commerce Commission. Mandát FCC sa vzťahuje na 50 štátov, dištrikt Columbia a územia Spojených štátov. FCC tiež poskytuje rôzne stupne spolupráce, dohľadu a vodcovstva pre podobné komunikačné orgány v iných krajinách Severnej Ameriky. FCC je financovaná výlučne z regulačných poplatkov. Má odhadovaný fiškálny rozpočet na rok 2016 vo výške 388 miliónov US $. Od decembra 2017 má 1 688 federálnych zamestnancov a to 50% mužov a 50% žien.
Kancelárie.
FCC má jedenásť úradov pre zamestnancov. Kancelárie FCC poskytujú podporné služby.
Ústredie.
FCC v budove Portals v juhozápadnom Washingtone, DC.
Geórgios Pachymeres

Geórgios Pachymeres (iné prepisy: Geórgios Pachymerés; Georgios Pachymeres, Georgios Pachymeris; gr. Γεώργιος Παχυμέρης; * 1242, Nikaia† 1310) bol byzantský učenec, spisovateľ, historik, sudca a filozof. Býva označovaný ako najväčší polyhistor svojej doby. V rodnej Nikáji sa mu dostalo vzdelania vo filozofickej škole založenej Jánom Vazatzom. Po roku 1261 (obnovenie Byzantskej ríše Nicejským cisárstvom) prišiel do Konštantínopola, kde študoval u Georgia Akropolitu. V Konštantínopole pôsobil aj ako klerik, diakon a ako cirkevný hodnostár ("protekdikos"), či cisársky sudca ("dikaiofylak"). Počas svojho života napísal viacero diel, ktoré síce nevynikajú veľkou originalitou, ale dokazujú šírku a hĺbku jeho znalostí a poskytujú informácie o societe, myslení a dejinách v počiatkoch palaiologovskej doby. Jeho najvýznamnejším dielom bola kronika popisujúca súdobé dejiny.
Dielo.
13-dielne historické dielo popisujúce udalosti rokov 12551308 (do roku 1261 len stručne). Dielo autor písal na základe svojich vlastných skúseností, využíva ale aj početné písomné podklady, ktoré nielen kopíruje, ale aj uvádza. Značnú pozornosť venuje cirkevným udalostiam (napr. spory o úniu so Západom). Jeho vyjadrenia sa javia byť objektívne a nestranné, zároveň však obsahujú aj autorove názory a kritiku. Významne sa venuje byzantsko-osmanským vojnám a úpadku byzantskej moci v Malej Ázii. Kroniku nepísal typickým byzantským štýlom, ale inšpiráciu hľadal v antickej historiografii, najmä v Thoukydidovi. Hýbateľom svetových udalostí uňho podľa antickej tradície alegorická Tyché, verí teda historickému determinizmu.
Bija

Bija () je rieka v Altajskej republike, v Altajskom kraji v Rusku. Jej dĺžka predstavuje 301 km a plocha povodia rieky zahŕňa .
Priebeh toku.
Vyteká z Teleckého jazera a na hornom toku preteká úzkou dolinou, pričom prekonáva viacero perejí. Pod ústím rieky Lebeď sa dolina rozširuje. Je pravou zdrojnicou rieky Ob. Steká sa s riekou Katuň 19 km juhozápadne od mesta Bijsk.
Vodný režim.
Vodný režim je podobný ako u všetkých sibírskych riek a je udávaný najmä topením snehu, ale aj dažďovými zrážkami. Obdobie najvyššieho vodného stavu je v mesiacoch marec a apríl. Priemerný ročný prietok vody neďaleko Bijsku činí 477 m³/s. Zamŕza v období od polovice novembra (dolný tok) do začiatku decembra (horný tok), pričom niektoré úseky nezamŕzajú každým rokom. Ľad vydrží do začiatku (horný tok) až konca apríla (dolný tok).
Priemerné mesačné prietoky rieky v stanici Bijsk v rokoch 1936 až 2000:
Využitie.
Pokiaľ rieka nie je zamrznutá, je splavná pre vodákov. Pravidelná vodná doprava je prevádzkovaná od ústia do mesta Bijsk a pri vysokej vode je možné pokračovať až do vzdialenosti približne od ústia.
Borrtex

Daniel Bordovský (* 31. marec 1999, Havířov, Česko) známy pod umeleckým menom Borrtex, je český skladateľ minimalistickej hudby. Pôsobí v Prahe. Jeho tvorbu charakterizuje prepájanie štýlov modernej klasiky s melodickými prvkami typickejšími skôr pre filmovú hudbu či soundtracky. Počas posledných dvoch rokov sa jeho skladby objavili v rôznych projektoch medzinárodných značiek akou sú napríklad Xiaomi, Montblanc a ďalšie. V roku 2018 bola jeho skladba "Ocean" licencovaná do programu americkej vlády zameranom na potreby údržby zariadení národných parkov ve Spojených štátoch.
Produkoval tiež originálny soundtrack pre krátkometrážny filmový snímok "Dear America", mladé režisérky Molly E. Smith. Film poukazuje na perspektívu zákonov o legálnom držaní zbraní v USA, násilie a jeho vplyv na základných a stredných školách. Na YouTube má film cez pol milióna zhliadnutí. 1. novembra 2019 bol tento snímok oficiálne vyhlásený ako víťaz ceny Emmy v súťaži Národnej študentskej produkcie organizované Národnou akadémiou televíznych umení a vied.
Nedávno pracoval tiež na albume zloženom exkluzívne pre amerického podnikateľa a autora štyroch bestselling knižných titulov Garyho Vaynerchuka, ktorý je známy predovšetkým svojím vplyvom na sociálnych platformách.
Diskografia.
Štúdiové albumy:
EP:
Singly:
Soundtracky:
Zápověď u Karlína

Zápověď u Karlína je prírodná pamiatka ev. č. 5771, nachádza sa v okrese Hodonín na juhozápadnom okraji obce Karlín v oblasti Kyjovskej pahorkatiny. Lokalita je tvorená trávnatými svahmi s teplomilnými spoločenstvami rastlín. Na časti lokality sa nachádzajú kroviny či menšie listnaté stromy.
Ochrana.
Predmet ochrany.
Zachovalá vegetácia suchých trávnikov s výskytom chránených a vzácnych druhov flóry, najmä európsky významného
druhu hadinca červeného.
Cieľ ochrany.
Hlavným cieľom ochrany je najmä udržanie priaznivého stavu biotopu a udržanie, optimálne aj posilnenie populácie hadinca červeného "(Echium russicum)"
Chránené druhy flóry a fauny.
Prehľad zvlášť chránených druhov rastlín:
hadinec červený "(Echium russicum)", nátržník rozložitý "(Potentilla patula)", púpava neskorá "(Taraxacum serotinum)", kozinec rakúsky "(Astragalus austriacus)", kosatec dvojfarebný "(Iris variegata)", hlaváčik jarný "(Adonis vernalis)", veternica lesná "(Anemone sylvestris)", zvonček sibírsky "(Campanula sibirica)", zlatovlások obyčajný "(Aster linosyris)", kavyľ Ivanov "(Stipa pennata)".
Čo sa týka fauny z ohrozených druhov treba spomenúť namä kriticky ohrozenú vretienku pichliačovú "(Zygaena bryzae)", ďalej významných modráčikov ako: modráčik ďatelinový "(Polyommatus bellargus)" a modráčik blankytný "(Polyommatus thersites)", z nočných motýľov lišaj mliečnikový "(Hyles euphorbiae)". Z chrobákov je významný nález chrobáka lajniaka ozbrojeného "(Odonteus armiger)". Na ruderálne stanovište s bodliakmi je viazaná napr. vrzúnik "(Agapanthia dahli)". 
Fauna rovnokrídlovcov je rovnako charakteristická výskytom niektorých vzácnych druhov s väzbou na narušované biotopy polostepného charakteru. K najvýznamnejším druhom patrí svrček poľný "(Gryllus campestris)" a jesienka spevavá "(Oecanthus pellucens)" alebo kobylka krovinová "(Phaneroptera falcata)". Hojne sa vyskytuje modlivka zelená "(Mantis religiosa)", ktorá patrí k typickým druhom dlhostebelných stepných biotopov a lúk na južnej Morave
Medzinárodná mapa sveta

Medzinárodná mapa sveta (, skratka "IMW") je štandardizované mapové dielo zobrazujúce súvislú pevninu Zeme v mierke 1:1 000 000. Jednotlivé listy vychádzali od roku 1913, na podnet nemeckého geografa Albrechta Pencka, ktorý vytvorenie takéhoto diela navrhol na 5. medzinárodnom geografickom kongrese v Berne v roku 1891. V roku 1989 UNESCO vyhlásilo, že projekt nie je naďalej udržateľný a prestalo ho monitorovať.
Temelínec

Temelínec je zaniknutá osada, časť obce Temelín v okrese České Budějovice. Nachádza sa na mieste Jadrovej elektrárne Temelín v južných Čechách. V časti obce je evidovaná jedna adresa, ale žiadna ulica, PSČ je 373 01. V roku 2011 tu nikto trvalo nežil.
Temelínec (do roku 2008 Temelinec) je tiež názov katastrálneho územia s rozlohou 3,747 km².
Dejiny.
Prvá písomná zmienka o osade pochádza z roku 1372.
Zábor

Zábor môže byť:
Záber

Záber môže byť:
Guttus

Guttus (, od ) je typ starogréckej nádoby.
Guttus (mn. č. "gutti"), zvyčajne nižšia široká okrúhla kanvica s úzkou výlevkou (alebo hubicou), prstencovitým uchom a nízkym hrdlom (niekedy so sitom alebo vekom), slúžil na vylievanie tekutín v menších dávkach. Vyrábali sa z hliny, kovu alebo skla (vyrábaný bol v rôznych tvaroch, napr. s výlevkou vo forme hlavy zvieraťa), najmä na gréckom západe (Magna Graecia). Najčastejšie sa ním nalieval olej do lámp, po kvapkách parfumované oleje (olejom sa napr. natierali športovci), liečivé oleje, zálievky alebo dresingy (zrejme i ocot filtrovaný cez sito).
Existuje niekoľko presvedčivých dôkazov, že guttus (guttus s úzkou hubicou, predĺženým náustkom vhodným pre malé deti) sa používal ako fľaša na kŕmenie detí mliekom, napr. chemická analýza sedimentov v niektorých gutti, nájdených v hroboch malých detí (našli v nich zvyšky kazeínu); existencia gutti v tvare prsníka a guttusu s nápisom "MAMO" („plačem, volám po prsníku“). Starovekí Gréci používali špeciálne upravený keramický guttus aj na odsávanie materského mlieka z prsníka (skôr než Rimania, ktorí na tento účel vynašli sklenené extraktory).
Grécke deti, ktoré zomreli v ranom veku, boli často pochované s gutti, ako to dokazujú nálezy (datované hlavne od 5. do 3. stor. pred Kr.) napr. z pohrebísk západogréckych miest Himery alebo Tarenta. Prítomné boli aj v hroboch starších detí, pravdepodobne ako predmety, ktoré používali v mladšom veku alebo ako nádoby, ktoré slúžili chorým deťom slabým na to, aby sa živili samé.
Väčšinu gutti, zdobených najmä lesklou čiernou glazúrou, našli v sicílskych a juhoitalských hroboch (niektoré z nich boli nepochybne vyrobené pre tento účel). Prítomnosť malých kamienkov vo vnútri niektorých, podnietili názor, že štrkotajúci zvuk mohol mať za cieľ vystrašiť zlých duchov.
Dom Simpsonovcov

742 Evergreen Terrace je fiktívna ulica a číslo domu rodiny Simpsonovcov, žijúcich vo Springfielde, zo seriálu Simpsonovci a celovečerného filmu "Simpsonovci vo filme". Dom je v seriáli majetkom Homera Simpsona. Na ľavej strane od domu (z pohľadu z vozovky) je dom Homerom nenávideného suseda Neda Flandersa s adresou 744 Evergreen Terrace. Dom napravo od domu Simpsonovcov bol obývaný hneď niekoľkými ľuďmi – napr. Sideshow Bobom, Ruth a Laurou Powersovými, alebo Connie a Bonnie Flandersovými (neterami Neda Flandersa).
Plán domu.
Dom je svetlo ružový (v predchádzajúcich epizódach seriálu bol hnedý). Dom Simpsonovcov je poschodový dom s pivnicou a podkrovím. Budova je asi 15 m široká.
Prízemie.
Dverami sa dostaneme do predsiene, kde sa oblúkom vľavo dostaneme do obývacej izby a kuchyne, ľavý oblúk vedie do jedálne. Z jedálne a obývacej izby vedú arkiere. Z predsiene vedú schody na poschodie. Zozadu domu sú schody do suterénu (v niektorých epizódach sú tieto dvere nahradené skriňou).
1. poschodie.
Na prvom poschodí sú spálne. Marge a Homer majú spoločnú spálňu s kúpeľňou. Na poschodí sa tiež nachádzajú izby Barta, Lízy a Maggie Simpsonových.
Záhrada.
Zadná časť pozemku (záhrada) je ohraničená dreveným plotom a živým plotom. Na záhrade je terasa a Bartov "Treehouse" – dom na strome. V niektorých dieloch býva pri plote Neda Flandersa hojdacia sieť, v ktorej spí Homer.
Vybavenie domu.
Suterén.
V suteréne sa nachádza práčka, sušička, hlava sochy (ktorú Bartovi dal pán Burns ako odmenu, keď Bart Burnsovi daroval krv). Niekedy sa tam objaví stôl na stolný tenis, chladnička a ďalšie veci. V jednej z epizód dokonca Marge zistí, že pivnica v minulosti bola saunou.
Obývacia izba.
V obývacej izbe sa nachádzajú 2 červené pohovky, vo väčšine epizód sa však objavuje len 1. Nad gaučom visí jednoduchý obraz lode. V jednej z epizód Homer obraz zničí a zo skrine vytiahne jeho repliku.
Adresa a telefónne číslo.
V minulosti seriálu sa adresa rôzne menila – 1094, 1092, 59, 94, 430, 723 a 1024 Evergreen Terrace. V jednom z dielov mali Simpsonovci adresu Spalding Way 430. Tá súčasná adresa (v novších dieloch) je 742 Evergreen Terrace. Telefónne číslo nie je presne určené, vždy sa mení. Nové však začína číslami 555.
Barbara Ćwiorová

Barbara Anna Ćwiorová () je poľská diplomatka, veľvyslankyňa Poľska v Česku (2018–2020).
Život.
Vyštudovala orientálnu filológiu (iránistika) na Jagellonskej univerzite. Je absolventkou Diplomatickej akadémie poľského Ministerstva zahraničných vecí (2004).
V rokoch 2004 až 2005 pracovala v Odboru štátov Afriky a Blízkeho východu na MZV a potom bola asistentkou námestníka ministra. Pracovala na konzuláte v Lyone a na veľvyslanectve v Teheráne. V rokoch 2008 až 2014 postupne pracovala v Odbore Európskej únie, v Odbore spoločnej zahraničnej a bezpečnostnej politiky a v Odbore štátov Afriky a Blízkeho východu. V rokoch 2014 až 2016 bola vedúcou referátu pre politické a ekonomické záležitosti na veľvyslanectve Poľska v Bruseli. Po návrate do Poľska bola v rokoch 2016 až 2018 zástupkyňou riaditeľa, neskôr riaditeľkou Odboru európskej politiky MZV. 
Od 11. septembra 2018 do 30. jún 2020 veľvyslankyňa Poľska v Česku.
Ovláda angličtinu, perzštinu, francúzštinu a taliančinu.
Rosie the Riveter

Rosie the Riveter (v preklade: "Robotníčka Rosie") je americká kultúrna ikona druhej svetovej vojny, ktorá reprezentuje ťažko pracujúce ženy v továrňach a lodeniciach počas vojny. Mnohé z nich vyrábali muníciu a vojnové potreby. Tieto ženy niekedy prevzali úplne nové zamestnania a nahradili mužských robotníkov, ktorí vstúpili do armády. Rosie the Riveter sa používa ako symbol amerického feminizmu a posilnenia postavenia žien. Podobné obrazy žien pracujúcich vo vojne sa objavili aj v iných krajinách, ako je Británia a Austrália. Myšlienka Rosie the Riveter má pôvod v piesni napísanej v roku 1942 Reddom Evansom a Johnom Jacobom Loebom. Obrazy pracujúcich žien boli rozšírené v médiách ako vládne plagáty a vláda intenzívne využívala komerčnú reklamu na povzbudenie žien, aby sa dobrovoľne zapájali do vojnového úsilia v továrňach. V roku 1944 sa "Rosie the Riveter" stala predmetom a názvom hollywoodskeho filmu. V decembri 2019 ikonu Rosie the Riveter pripomenula figurína astronautky, ktorá sa nachádzala na palube kozmickej lode Boeing CST-100 Starliner počas jej prvého nepilotovaného skúšobného letu, Boeing Orbital Flight Test. Figurína s menom Rosie the Rocketeer počas celého letu monitorovala pomocou zabudovaných senzorov podmienky, ktoré by pôsobili na posádku.
We Can Do It!
V roku 1942 vytvoril pittsburský grafický umelec J. Howard Miller plagát, ktorý sa stal jedným zo symbolov americkej propagandy v období druhej svetovej vojny. Išlo o farebný portrét mladej ženy v pracovnom odeve, vlasmi stiahnutými červenou bodkovanou šatkou a vyhrnutými rukávmi odhaľujúcimi zaťatý biceps. Plagát dopĺňal slogan "We Can Do It!" (v preklade: "Zvládneme to!"). O rok neskôr sa tento plagát objavil v mnohých časopisoch. Pôvod plagátu je vo fotografii, o ktorej sa tradovalo, že žena pri lise v továrni na muníciu je Geraldine Doyleová, ktorá v tom čase pracovala v Michigane a sama seba na fotografii spoznala. Doyleová zomrela v roku 2010 a vtedy si plagát i fotografiu pripomenula Naomi Parkerová Fraleyová, ktorá ako dvadsaťročná pracovala v tej istej továrni. Keď Parkerová videla plagát a predovšetkým fotografiu, napadlo jej, že je dievčaťu z plagátu viac než podobná. Keď sa potom v roku 2011 konalo stretnutie vojnových veteránok, definitívne sa spoznala. Jej presvedčenie potvrdil aj profesor James Kimble zo Seton Hall University. Naomi Parkerová Fraleyová zomrela v roku 2018.
Katuň

Katuň () je rieka v Altajskej republike, v Altajskom kraji v Rusku. Jej dĺžka dosahuje 688 km a plocha povodia rieky zahŕňa 60 900 km².
Priebeh toku.
Pramení z čela Geblerovho ľadovca na južnom svahu vrchu Belucha a obteká celý masív Katuňských Belekov. Na strednom toku tečie v širokej doline a delí sa na niekoľko ramien. Nižšie sa dolina zužuje a dosahuje maximálnu šírku 4 km. Vo vzdialenosti 70 km od ústia vteká do roviny. Od sútoku s riekou Arguta tečie na sever. Je ľavou zdrojnicou Obu, ktorý vytvára s riekou Bija, 19 km juhozápadne od mesta Bijsk.
Vodný režim.
Vodný režim je podobný ako u všetkých sibírskych riek a zavisí najmä od topenia snehu a ľadovcov, menej potom od dažďových zrážok. Priemerný ročný prietok vody vo vzdialenosti 53 km od ústia činí 626 m³/s. Zamŕza v období prelomu novembra (dolný tok) a decembra (horný tok) a ľad vydrží až do začiatku apríla.
Priemerné mesačné prietoky rieky v stanici Srostki v rokoch 1936 až 2000:
Využitie.
Pokiaľ nie je zamrznutá, je splavná a v letnom období býva častým cieľom domácich i zahraničných turistov prevádzkujúcich vodácke športy (najmä rafting). Údolím rieky prechádza Čujský trakt.
Daniel Stern (herec)

Daniel Jacob Stern (* 28. august 1957, Bethesda, Maryland, USA) je americký filmový a televízny herec, režisér a komik, najznámejší vďaka roli Marva v kultovej komédii "Sám doma" (1990) a pokračovaní "" (1992).
Mladosť.
Daniel Stern sa narodil v Bethesde v štáte Maryland. Jeho otec bol sociálny pracovník a jeho matka spravovala centrum starostlivosti. Brat David M. Stern je televízny scenárista. V roku 1975 absolvoval strednú školu Bethesda-Chevy Chase. Počas štúdia na tejto škole pôsobil ako hlavná postava viacerých divadelných predstavení. Hral okrem iného s CC Baxterom a Jackom Lemmonom. Neskôr požiadal o prácu iluminátora na Shakespearovskom festivale vo Washingtone D.C., ale bol zamestnaný ako komparzista. Po niekoľkých hodinách herectva začal Stern svoju vlastnú kariéru v off-broadwayových predstaveniach, ale hral tiež v broadwayových produkciách spolu s hercom Bobom Guntonom.
Kariéra.
V roku 1979 hral Stern vo svojom prvom filme s názvom "Breaking Away", v ktorom debutoval úlohou Cyrila. Neskôr hral v niekoľkých ďalších filmoch, ale jeho prielomová rola ako herca bola iba vo filme Barryho Levinsona s názvom "Diner". Je známy aj hororovým filmom "C.H.U.D.", ktorý režíroval Douglas Cheek. V roku 1985 mu bolo ponúknuté hrať postavu Biffa Tannena vo filme "Návrat do budúcnosti", ale odmietol to.
Obraz pekného idiota, s ktorým je zvyčajne spájaný, bol vytvorený po niekoľkých jeho úlohách vrátane Phila ("Dobrodruhovia z veľkomesta"), Marva z prvých dvoch častí "Sám doma" a Maxa z filmu "Bushwhacked". Mnohí veria, že úloha Marva bola preňho skutočným prielomom v jeho kariére. Je tiež rozprávačom v seriáli "The Wonder Years", kde hlavnú úlohu hrá Fred Savage. Spoločne hrali vo filme "Little Monsters" a Stern hral Savageho otca. V animovanej sérii "Dilbert" prepožičal svoj hlas hlavnej postave. Skúsil aj úlohu režiséra a nakrútil niekoľko epizód spomínaného seriálu "The Wonder Years" a film "Rookie of the Year".
Osobný život.
Daniel Stern je otcom troch detí, ktoré zahŕňajú dcéry Sophiu (* 1986) a Ellen Marie (* 1989). Od roku 1981 je ženatý s Laurre Mattosovou. Medzi jeho najlepších priateľov patria Joe Pesci a Billy Crystal.
Daniel Stern

Daniel Stern môže byť:
Vypálenky

Vypálenky sú prírodná pamiatka, ktorá sa nachádza severozápadne od Veselí nad Moravou, v juhovýchodnej časti obce Moravský Písek. Územie pretína cesta I/54 Slavkov u Brna – Strání.
Ochrana.
Predmetom ochrany je mokraďový biotop údolnej nivy rieky Moravy s výskytom bohatých spoločenstiev obojživelníkov, predovšetkým európsky významných druhov kunky červenobruchej ("Bombina bombina") a mloka dunajského ("Triturus dobrogicus"). Chránené územie plní funkciu hniezdiska a ťahovej zastávky mokraďových vtákov a biotopu významných spoločenstiev rastlín a bezstavovcov s veľmi početným zastúpením osobitne chránených druhov. Prírodná pamiatka je zároveň súčasťou rovnomennej európsky významnej lokality a vtáčej oblasti Bzenecká Doubrava – Strážnické Pomoraví, sústavy Natura 2000 s rozlohou takmer 12 tisíc hektárov. Z kriticky ohrozených druhov živočíchov sa tu okrem mloka dunajského vyskytujú štítovec jarný ("Lepidurus apus"), potápnik ("Cybister lateralimarginalis"), skokan rapotavý ("Rana ridibunda") a vodomil ("Hydrophilus atterimus").
Jinjer

Jinjer je ukrajinská progresívno-metalcorová hudobná skupina založená v roku 2009 v meste Horlivka. Zostava sa spočiatku menila, ustálila sa až v roku 2011. O rok neskôr skupina Jinjer vydala svoj debutový štúdiový album "Inhale, Don't Breathe", ktorý pre nich znamenal veľký úspech. Vďaka svojmu vystúpeniu na kyjevskej súťaži získali ocenenie "Najlepšia ukrajinská metalová hudobná skupina roka 2013", odohrali koncert na najväčšom rockovom hudobnom festivale na Ukrajine, Best City UA, a v roku 2013 sa vydali na svoje prvé koncertné turné. Okrem Ukrajiny navštívili tiež niektoré susedné krajiny; Rumunsko alebo Moldavsko.
Na jar roka 2014 bol vydaný ďalší album s názvom "Cloud Factory", ku ktorému skupina Jinjer absolvovala dvojmesačné európske turné. Ďalšie turné plánovali na jeseň toho roku, ale tesne pred jeho začiatkom vypadol z okna z tretieho poschodia ich bubeník Evgen Mantulin a zlomil si chrbát, kvôli čomu muselo byť turné zrušené. Mantulin, ktorého nakoniec život zachránila operácia zaplatená fanúšikmi a ďalšími hudobníkmi, sa už do kapely nevrátil a bol nahradený Dmitrym Kimom. V roku 2016 bol vydaný štúdiový album "King of Everything" a v roku 2019 k nemu pribudol zatiaľ najnovší album "Macro".
Koroner

Koroner alebo coroner () je v štátoch s angloamerickým právnym systémom súdny úradník zodpovedný za vyšetrovanie úmrtia, ktorý sa podieľa na určení príčiny smrti (náhlej či násilnej) a dáva podnet na začatie súdneho vyšetrovania. Koronerom nemusí byť nevyhnutne súdny lekár.
Majstrovstvá sveta v ľadovom hokeji hráčov do 20 rokov 2020

Majstrovstvá sveta v ľadovom hokeji hráčov do 20 rokov 2020 boli 44. juniorským svetovým šampionátom. Konali sa od 26. decembra 2019 do 5. januára 2020 v českých mestách Ostrava a Třinec. O víťazstvo bojovalo 10 tímov, prvenstvo získal tím Kanady.
Rozhodcovia.
IIHF nominovala 12 hlavných a 10 čiarových rozhodcov:
Legenda.
Termín zápasov je uvádzaný v miestnom čase, t. j. UTC+1.
Konečné poradie.
I. B divízia.
Turnaj I. B divízie MS 2020 sa hral v Kyjeve na Ukrajine od 12. do 18. decembra 2019.
II. A divízia.
Turnaj II. A divízie MS 2020 sa hral vo Vilniuse v Litve od 6. do 12. januára 2020.
II. B divízia.
Turnaj II. B divízie MS 2020 sa hral v Gangneungu v Kórejskej republike od 28. januára do 3. februára 2020.
III. divízia.
Turnaj III. divízie MS 2020 sa hral v Sofii v Bulharsku od 13. do 19. januára 2020.
Brown (droga)

Brown je česká droga, ktorá má podobu žltej až tmavohnedej kvapaliny. Je zmesou látok vyrobených z kodeínu, resp. z liekov obsahujúcich kodeín. Aplikuje sa injekčne (pozri injekcia), pričom jej účinky sú podobné účinkom heroínu.
Brown

Brown môže byť:
Konfeta (numizmatika)

Konfety sú rôznofarebné telieska obvykle kruhového tvaru, vyrobené z lisovaného papiera alebo plastu, ktoré sú v papierovej hmote rozmiestnené nepravidelne a v malom množstve. Predstavujú viditeľnú technickú ochranu dokumentov, obdobu ochranných vlákien, ktorá sa používa napr. na bankovkách kanadského dolára alebo niektorých druhoch cestovných šekov.
Konfeta

Konfeta (množné číslo konfety) môže byť:
Konfeta (papier)

Konfety (z  &lt; "confetto"„cukrík“ &lt; &lt; "conficere"„zhotoviť, pripraviť“) sú malé pestrofarebné (okrúhle resp. šupinovité) papieriky. Rozhadzujú sa ako druh výzdoby na slávnostiach a zábavách, najmä na maškarných plesoch. Ich názov sa odvodil od toho, že počas karnevalových slávností v Taliansku sa rozhadzovali cukríky, ktoré neskôr nahradili pestrofarebné papieriky.
Markant

Markant (z  &lt; "marquer"„označiť, značiť; ukazovať; robiť dojem“ &lt; stfr. "merc"„značka“ &lt; germ.) je v kriminalistike identifikačný znak s vysokou identifikačnou hodnotou, špecifická vlastnosť (objekt) majúca pre svoj náhodný výskyt dôležitý význam pri identifikácii. Príkladom sú charakteristické útvary na papilárnych líniách (tzv. daktyloskopické markanty) v kriminalistickej daktyloskopii.
Recidivista

Recidivista je osoba, ktorá sa dopúšťa recidívy trestného činu. Kriminalisti Jiří Straus a František Vavera v "Slovníku kriminalistických pojmů a osobností" (2010) za recidivistu pokladajú osobu "„dopúšťajúcu sa opätovného spáchania trestného činu rovnakej povahy“", zatiaľ čo slovník "Bezpečnostnoprávna terminológia" (2007) ním rozumie páchateľa, "„ktorý znovu spácha trestný čin po tom, ako ho súd právoplatne odsúdil za iný predchádzajúci trestný čin“".
Rukopis (písanie)

Rukopis alebo (ručné) písmo je modifikácia písma získaná písaním rukou. Rukopisom sa zároveň označujú charakteristické črty ručného písma určitej osoby. V rukom písanom písomnom prejave možno rozlíšiť grafickú a jazykovú stránku.
V kriminalistike rukopis vystupuje v grafosynkritickej analýze, ktorej cieľom je identifikovať pisateľa podľa grafického rozboru ručného písma.
Pánov (prírodná pamiatka)

Pánov je prírodná pamiatka, ktorá sa nachádza v priestore bývalého vojenského cvičiska na východnom okraji lesného borovicového komplexu Dúbrava severovýchodne od mesta Hodonín.
Ochrana.
Predmetom ochrany sú rozsiahle plochy pieskomilnej vegetácie so zastúpením dvoch európsky významných biotopov a to panónskych piesočnatých stepí a biotopov otvorených trávnikov kontinentálnych dún s kyjankou a psinčekom. Chránený je tu taktiež spriadač kostihojový ("Callimorpha quadripunctaria"). Prírodná pamiatka je zároveň súčasťou rozľahlej európsky významnej lokality Hodonínská doubrava. Z kriticky ohrozených druhov rastlín a živočíchov sa tu vyskytujú ostrica úzkolistá ("Carex stenophylla"), kolenec päťtyčinkový ("Spergula pentandra"), kavyľ piesočný ("Stipa borysthenica") a modlivka zelená ("Mantis religiosa").
Střečkův kopec

Střečkův kopec je prírodná pamiatka ev. č. 1712 severovýchodne od obce Blatnice pod Svatým Antonínkem v okrese Hodonín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je jediný známy odkryv antoníneckého súvrstvia (flyš). Cieľom ochrany je zachovanie súčasných odkryvov, ako typovej lokality pre ďalšie štúdium a jej veľký význam pre koreláciu flyšového pásma rakúskych Álp a Západných Karpát.
Ortorexia nervosa

Ortorexia nervosa je porucha príjmu potravy respektíve mentálna porucha charakterizovaná extrémnou snahou stravovať sa zdravo a prehnaným vyhýbaním sa jedlám, ktoré postihnutá osoba označuje za „nezdravé“. Bola prvýkrát popísaná v roku 1997 Stevenom Bratmanom a názov bol zvolený ako paralela k používaným názvom porúch príjmu potravy napríklad anorexia nervosa. Zatiaľ sa nejedná o široko uznávanú poruchu, ale Bratman tvrdí, že vo vzácnych prípadoch sa môže zvrhnúť na tak extrémne obmedzovanie sa v jedle až to povedie k podvýžive či smrti.
História.
Termín pochádza z gréckeho ορθο- (ortho, „správne“), a όρεξις (orexis, „apetít“), čo doslovne znamená „správny apetít“, ale v praxi „správnu diétu“. Prvýkrát ju popísal v roku 1997 Steven Bratman. Podľa neho ide o prehnanú fixáciu sa pacientov na svoju stravu, ktorú chcú mať „dokonale“ zdravú.
Príčiny vzniku.
Zvyčajne je prvotnou motiváciou túžba zdravo a správne sa stravovať. Postupne však vplyvom niektorých ďalších pridružených faktorov napríklad snaha o štíhlu postavu, sklony k perfekcionizmu, využívanie jedla ako prostriedku na získanie emocionálnej stability atď. sa môže zmeniť už na chorobu. Vyskytuje sa však nielen u pedantských či úzkostlivých osôb, ale môže ísť jednoducho aj o nadšených prívržencov niektorých alternatívnych spôsobov výživy napríklad makrobiotika, rôzne diéty na chudnutie, biopotraviny alebo vegánstvo. Jednotné pravidlá čo je a čo nie je zdravé nie sú, niektorí vylučujú potraviny obsahujúce „éčka“, iní tuky, iní sacharidy a podobne. Zdá sa, že postihuje skôr mužov než ženy a medzi nimi osoby s nižším vzdelaním a plánovacími schopnosťami.
Popis a príznaky.
V roku 2009 Ursula Philpot, vedúca Britskej dietetickej asociácie popísala ľudí s ortorexiou ako „upriamených hlavne na kvalitu svojho jedla, ktorí upravujú a zlepšujú svoju diétu podľa toho, čo oni sami považujú za „čisté““. V tom spočíva aj jej rozdiel od anorexie alebo bulímie, pri ktorých sa ľudia zameriavajú hlavne na množstvo jedla kvôli schudnutiu.
Na jej zistenie sa používa Bratmanov dotazník, kde sa napríklad zisťuje množstvo času, ktoré osoba strávi premýšľaním o zdravosti svojho jedla, či má silné výčitky, ak musí porušiť svoje stravovacie návyky a podobne. Podobný test uverejnil na svojich stránkach MUDr. Bukovský v článku ORTOREXIA: Test.
Následky.
Hoci v počiatkoch môže byť takéto stravovanie „zdravšie“ než u ostatnej populácie, ak sa však tento prístup dovedie do extrému, môžu sa v skutočnosti nechtiac pripravovať o nevyhnutné živiny. V prípade, ak ide o rodičov, môžu prísnym vynucovaním zásad alternatívneho smeru stravovania dokonca poškodzovať zdravie svojich detí!
Liečba.
V súčasnosti je to mierne kontroverzná záležitosť. Nie je jasné, či by sa takýmito pacientmi mal zaoberať dietológ, psychológ alebo psychiater ani či by liečba mala zahŕňať len kognitívnu rovinu alebo nasadiť psychotropné lieky.
Dôverník

Dôverník môže byť:
Dôverník (právo)

Dôverník je v slovenskom trestnoprávnom poriadku fyzická osoba spôsobilá na právne úkony, ktorú si vyberie poškodený, aby ho sprevádzala na úkony trestného konania, a ktorá poskytuje poškodenému pomoc (najmä psychickú). Dôverník je povinný zachovávať mlčanlivosť o skutočnostiach, ktoré sa dozvedel v priebehu trestného konania a nemôže zasahovať do priebehu trestného konania.
Pánov

Pánov môže byť:
Maturitné oznámenie

Maturitné oznámenie (nespisovne "maturitné oznamko" alebo len "oznamko") je papierové pamätné ohlásenie s textom a fotografiou odovzdávané študentmi stredných škôl a gymnázií na Slovensku pred stužkovou slávnosťou. Býva vyrábané vo forme malých kartičiek s dvomi ryhami na zatvorenie, názvom triedy, školy, prípadne mottom z vonkajšej strany a so zoznamom žiakov spolu s riaditeľom a triednym učiteľom, miestom vyhradeným pre fotografiu a mottom alebo hláškami, ktoré si študenti zvolia, z vnútornej strany. V závislosti od výrobcu je v súčasnosti veľa rôznych motívov a tvarov, z ktorých si môžu triedy vyberať. Spoločnosti na výrobu maturitných oznámení majú často vlastných grafických dizajnérov, ktorí komunikujú so študentmi, a prípadne aj fotografov, ktorých úlohou je odfotiť fotografie určené na oznámenia.
Triedy stredných škôl a gymnázií si v rozumnom čase pred stužkovou slávnosťou objednávajú alebo vyrábajú vlastné maturitné oznámenia, aby ich mohli včas venovať spolu s prilepenou fotografiou a s prípadným venovaním rodine, priateľom, známym alebo pedagogickým zamestnancom školy. Bývajú zväčša vystavované v domácnostiach alebo zamestnaní príjemcov. Oznámenie má príjemcovi oznámiť a pripomínať vstup dotyčného študenta do dospelosti a zároveň oznámiť mu jeho blížiacu sa stužkovú slávnosť.
Tablo

Tablo je súbor fotografií viacerých osôb usporiadaný obyčajne na spoločnom podklade.
História.
V minulosti sa vyrábalo ukladaním fotografií na spoločný podklad, ktorý bol prípadne ručne dozdobený, a to všetko bolo zarámované a vystavované.
Súčasnosť.
V súčasnosti sa využívajú počítače a grafika, kde sa vytvorí návrh, vložia fotografie a pripraví sa na tlač na podklad.
Maturitné tablo.
Maturitné tablo je vyrábané počas maturitného ročníka na strednej škole, kedy je aj vystavované vo výklade vybraného obchodu, neskôr vystavené v priestoroch školy.
Strážnik

Strážnik môže byť:
Apolita

Apolita (z  &lt; ) môže byť:
Borky (prírodná pamiatka, okres Hodonín)

Borky sú prírodná pamiatka ev. č. 2161 na južnom okraji obce Blatnička v okrese Hodonín v Juhomoravskom kraji. Chránené územie je v starostlivosti Krajského úradu Juhomoravského kraja.
Predmet ochrany.
Predmetom ochrany sú flyšové sedimenty nivnického súvrstvia bielokarpatskej jednotky vonkajšieho flyšového pásma, ktoré sú odkryté vo odkryvoch zárezu miestnej cesty. Unikátne je tu zastihnutá hranica paleocén/eocén. Náleziská fosílií morských živočíchov a ich stôp.
Význam.
Lokalita je dokladom sedimentačného cyklu flyšového pásma Karpát. Prírodná pamiatka je vhodná pre výskum zmien na hranici medzi paleocénom a eocénom, kedy dochádzalo k vymieraniu druhov v morskom ekosystéme.
Prístup.
Prírodná pamiatka Borky sa nachádza pri južnom okraji cesty č. 54 pri obci Blatnička, asi 1,5 km na severozápad od hraníc CHKO Biele Karpaty. Neďaleko od lokality prechádza obcou trasa "Strážnickej vinárskej cyklotrasy".
Ošetnice

Ošetnice je potok v Moravsko-sliezskom kraji, pravostranný prítok rieky Lomná, ktorý odvodňuje juhovýchodnú časť okresu Frýdek-Místek, prevažne na území obce Mosty u Jablunkova.
Popis toku.
Ošetnice pramení na východnom okraji Moravsko-sliezskych Beskýd v masíve Skalky v nadmorskej výške približne 700 m n. m. Spočiatku tečie na východ smerom k Jablunkovskému priesmyku. Na jeho severnom svahu vstupuje do Jablunkovskej brázdy. Nasledujúci tok Ošetnice smeruje zhruba k severu po východnom okraji zástavby obce Mosty u Jablunkova, kde priberá okrem viacerých nepomenovaných prítokov Kavulokův potok a Potůček. Na okraji Jablunkova neďaleko pľúcneho sanatória sa Ošetnice v nadmorskej výške asi 400 m n. m. vlieva sprava do rieky Lomná.
Ošetnice je jeden z najvýznamnejších prítokov Lomnej a jediný s povodím nad 10 km².
Národná cesta k socializmu

Národná cesta k socializmu alebo špecifická cesta k socializmu je pojem zo socialistickej a najmä komunistickej politickej teórie a praxe, ktorý vo všeobecnosti označuje politickú "„stratégiu uznávajúcu špecifickú národnú a štátnopolitickú situáciu, ktorá mala za istých podmienok umožniť nahradenie ‚štandardnej‘ revolúciu politickou evolúciou, ak nie priamo parlamentným prechodom k socialistickému vývoju“". Príkladom je koncept československej cesty k socializmu, ktorý vystupoval ako politická stratégia Komunistickej strany Československa v dobe tzv. tretej republiky v rokoch 19451948.
Čierna ovca

Čierna ovca môže byť:
Alexandrijská pravoslávna cirkev

Alexandrijská pravoslávna cirkev je jedna z autokefálnych pravoslávnych cirkví. Jej najvyšším predstaviteľom je alexandrijský patriarcha i pápež – v roku 2020 je ním patriarcha Feodor II.
Technická ochrana dokumentov

Technická ochrana dokumentov je súhrnné označenie ochranných prvkov, ktoré slúžia na znemožnenie alebo aspoň sťaženie pozmeňovania a falšovania dokumentov (úradných listín, cenín, platidiel). Pri jednotlivých dokumentoch ich uplatňuje vystavovateľ (emitent) podľa ich významu a dôležitosti.
Z kriminalistického hľadiska sa delí na:
Oznamko

Oznamko môže byť nespisovne:
Lebes gamikos

Lebes gamikos ( – „manželská misa“) je typ starogréckej keramickej nádoby.
Lebes gamikos (mn. č. "lebétes gamikoi"), zväčša hlboká misa s oblým dnom na vyššom podstavci alebo nízkej nôžke, s vekom a dvomi horizontálnymi uchami vystupujúcimi z hornej časti nádoby, sa primárne používal pri svadobných obradoch. Nevesta ho potom mohla dostať darom. Prvýkrát sa objavil v polovici 6. stor. pred Kr., ale rozšírenejší bol hlavne od druhej štvrtiny 5. do konca 4. stor. pred Kr.
Britský archeológ John Beazley rozlišuje dva typy lebétes gamikoi. Nádoba typu 1 (starší typ) má krk a je spojená s vysokým kužeľovitým podstavcom takmer rovnako vysokým ako samotné telo nádoby (priemerná výška tohto typu sa pohybuje v rozsahu od asi 38 cm do 64 cm). Nádoba typu 2 má namiesto podstavca nízku nôžku a nemá krk (jej priemerná výška je od asi 23 cm do 46 cm). Ich výzdoba je rozdielna. Napr. zatiaľčo aténske lebétes gamikoi z konca 6. stor. pred Kr. zobrazujú väčšinou svadobné scény, apúlske z konca 4. stor. pred Kr. majú často i nešpecifickú a triviálnu ikonografiu. Podľa Beazleyho najstarší známy lebes gamikos je tzv. Sófilova váza zo Smyrny (580 – 570 pred Kr.) zobrazujúca svadobný sprievod Heleny a Menelaa.
Lebes gamikos sa mohol používať na viaceré účely napr. ako nádoba na miešanie vína, nádoba pre jedlá na svadobnej hostine, nádoba na vodu (vodu ohriali v inej nádobe) pre svadobný kúpeľ, váza na kvety, nádoba na parfumovanú vodu (napr. aromatizovanú myrhou) alebo jednoducho ako „symbolický svadobný dar“. Bez ohľadu na to, ako sa táto nádoba použila, súdiac podľa maľovanej ikonografie sa zdá, že bola takmer výlučne svadobná (čiernofigúrové a neskôr červenofigúrové maľby na lebetes gamikos zobrazujú prevažne svadobné procesie a scény darcovstva).
Vedci kedysi verili, že lebétes gamikoi nemali nič spoločné s kultom mŕtvych, ale objavili sa i také, ktoré zobrazujú pohrebné scény. V atických hroboch dievčat sa našli lebétes gamikoi, ktoré tam umiestnili (podobne ako lutroforoi) zrejme ich príbuzní či priatelia. Viedla ich k tomu zrejme viera, že zosnulé dievča tak mohlo „uzavrieť manželstvo s bohom smrti“ a vyhnúť sa tak útrapám podsvetia. Manželstvo s Hádom vyvoláva totiž paradigmu v osude Persefony v hymne na Demetru (tento hymnos sa pripisuje Homérovi). Niektoré z týchto váz sa mohli vyrábať dokonca len pre tento účel, pretože predčasných úmrtí dievčat nebolo málo.
Majstrovstvá sveta v ľadovom hokeji žien do 18 rokov 2020

Majstrovstvá sveta v ľadovom hokeji žien do 18 rokov 2020 boli trináste majstrovstvá sveta v ľadovom hokeji žien do 18 rokov. Konali sa v Bratislave na Slovensku od 26. decembra 2019 do 2. januára 2020. Zlato získali hokejistky USA; reprezentantky Slovenska skončili posledné a mali pôvodne zostúpiť do I. A divízie, avšak po vylúčení Ruska ostali v Top divízii MS 2022.
Rozhodkyne.
IIHF nominovala 9 hlavných a 9 čiarových rozhodkýň:
O udržanie.
" vyhralo 2:0 na zápasy a udržalo sa. malo pôvodne zostúpiť do I. A divízie, ale po vylúčení Ruska ostalo v Top divízii."
Nižšie divízie.
I. A divízia.
Turnaj I. A divízie MS 2020 sa hral vo Füssene v Nemecku od 3. do 9. januára 2020.
I. B divízia.
Turnaj I. B divízie MS 2020 sa hral v Katoviciach v Poľsku od 2. do 8. januára 2020.
II. A divízia.
Turnaj II. A divízie MS 2020 sa hral v Eindhovene v Holandsku od 25. do 28. januára 2020.
II. B divízia.
Turnaj II. B divízie MS 2020 sa hral v Mexiku, hlavnom meste Mexika, od 28. januára do 2. februára 2020.
Konečné poradie.
Poznámka: Všetky štyri tímy postupujú do zreorganizovanej II. divízie MS 2022 (aj keď Nový Zéland sa neskôr odhlásil z MS 2022).
Sedlisko

Sedlisko je potok VI. rádu na Záhorí, pretekajúci územím okresu Malacky, v katastri mesta Stupava. Je to prirodzený vodný tok prevažne nížinného a podhorského charakteru o dĺžke 3,938 km a s plochou povodia 5,113 km². Pramení v nadmorskej výške 220 m n. m. a vlieva sa do Dúbravy, vo výške 148 m n. m.
Prameň.
Pramení na okraji dorasteného listnatého lesa, na západnom svahu vrchu Kamenný vršok (289 m n. m.), v Malých Karpatoch, v podcelku Pezinské Karpaty, v časti Stupavské predhorie, v nadmorskej výške 220 m n. m.
Opis toku.
Po prameni potok pokračuje severozápadným smerom, onedlho opúšťa les a preteká trávnatou medzou uprostred lúky. Mierne sa stáča na západ, vzápätí znova na severozápad a križuje sa s elektrickým vysokonapäťovým vedením. Podteká miestnu účelovú komunikáciu a preteká areálom výrobných technologických hál. Tok sa presmeruje na západoseverozápad, podteká lesnú cestu a vteká do listnatého lesa, kde je opäť premostený pieskovou vozovkou a oblúkom sa stočí na juhozápad. Tečie v trávnatom poraste, mení smer na západojuhozápadný a dva razy za sebou podteká novovybudované účelové komunikácie. Križuje sa s 400 kV elektrickými drôtmi, míňa pravobrežný kríž a hneď je premostený mostom cesty I/2. Potok pokračuje v trávnato stromovom poraste, v poľnohospodársky využívanej krajine, o chvíľu podteká poľnú cestu a stáča sa na severozápad. Zakrátko sa križuje so súborom šiestich elektrických vedení vysokého napätia a následne ho pretína umelý vodný kanál, ktorý priteká od severnejšej Dúbravy a ústi do južnejšieho Zohorského potoka. Podteká diaľnicu D2, stáča sa na severozápadosever a ku svojmu ústiu pokračuje trávnatým korytom. Napokon sa v lokalite Sedlíčka ľavostranne vlieva do Dúbravy, v nadmorskej výške , ako jej jediný prítok.